

**Referat af repræsentantskabsmøde i OK-klubberne i Odense i Seniorhuset, Toldbodgade 5, 5000 Odense C, fredag den 12. april 2024 kl. 14.00.**

**1) Valg af dirigent og stemmetællere.**

Bestyrelsen pegede på Lillian Madsen fra Filosofhaven og Letholdet som dirigent, og Ole Langer og Annie Ottsen som stemmetællere. Alle tre modtog valget.

**2) Fremlæggelse af årsberetning fra 2023.**

Inge fremlagde årsberetningen. OK-Odense havde ved udgangen af 2023 313 medlemmer, fordelt på 9 klubber. Der er tre klubber med samvær om diverse aktiviteter, en i Sanderum, en i Korup og en i Seniorhuset. Derudover var der i 2023 6 klubber med kortspil, 1 l’hombreklub i Seniorhuset, 4 klubber med bridge i Seniorhuset og en i Filosofhaven. Med udgangen af 2023 stoppede onsdagsbridge om eftermiddagen, da lederen, Kirsten Rasmussen, ikke længere ønskede at være leder af klubben. Holdet blev lukket, men 6 af spillerne flyttede til Filosofhaven. OK-Odense samarbejder med Dansk Folkehjælp om Strikkeklubben og OK-klubben samarbejder også med Seniorhuset om forskellige arrangementer. Det er i Seniorhusets bestyrelse blevet besluttet, at alle foreningerne skal være med til at arrangere nogle fællesarrangementer. Ok-Odense fik som de tidligere år tilskud af Odense Kommune. Desuden fik vi tilskud fra Udlodningsmidlerne via Landsorganisationen.

Landsorganisationen har mistet diverse bestyrelsesmedlemmer i løbet af 2023, men har på et landsmøde den 5. april 2024 besluttet at fortsætte Landsorganisationen med nyvalgte bestyrelsesmedlemmer.

Bestyrelsen har afholdt seks bestyrelsesmøder i 2023. I 2023 har OK afholdt to arrangementer for alle dem, der gør et stykke frivilligt arbejde. I juni måned var det en bustur til Svendborg og via Tåsinge hjem. Desuden var der en frivillighedskomsammen med spisning i efteråret. Lillian takkede for en fantastisk årsberetning.

**3) Fremlæggelse til orientering af årsregnskab for 2023 med påtegning af revisorer.**

Inge fremlagde årsregnskabet for 2023.

**4) Fremlæggelse til godkendelse af budgettet for 2024.**

Inge fremlagde budgettet for 2024, og det blev godkendt.

**5) Valg af medlemmer til bestyrelsen**

Anni Iversen modtog genvalg.

Marianne Nielsen modtog genvalg.

Ane Marie Jørgensen modtog genvalg.

Solveig Thomsen modtog genvalg.

**6) Valg af suppleanter til bestyrelsen**

Henrik Skaaning modtog genvalg.

Ove Ladefoged modtog genvalg.

**7) Valg af to revisorer**

Jette Andersen modtog genvalg.

Lars Nielsen modtog genvalg.

**8) Valg af revisorsuppleant**

Der forelå en fuldmagt fra Mogens Nielsen, hvori han modtog valget.

**9) Eventuelt**

Kirsten Runge takkede bestyrelsen for dens store arbejde. John Hansen fra klubben i Korup klagede over de dårlige elektroniske forhold i Grævligehuset i Korup. Der vil blive set på problemet.

Dirigent Lillian Madsen og formand Inge Frederiksen takkede for god ro og orden. Der blev serveret kaffe og kage, og der var underholdning ved Judy Glosted.

Bestyrelsen konstituerede sig straks efter repræsentantskabsmødet den 12 april 2024.

Mette Pedersen

Sekretær